
‘కలంతో ప్రమేయం లేకుండా ఓ గొప్ప కవితను కవి అశువుగా చెప్పగలడు. రంజింప చేయగలడు. ఊహాలోకాల్లో విహరింప జేయగలడు. కలం వున్నా లేకపోయినా రచయిత రచయితే. రచయిత గొప్పదనం ఇది. ఆహుతులను కట్టిపడేసే సమ్మోహన శక్తి రచయితకు ఉంటుంది. అదే చిత్రకారుడైతే పెన్సిలు, రంగులు ఉండాలి. శిల్పికైతే ఉలి, సుత్తి తప్పనిసరి. వాయిద్యకారునికైతే హార్మోనియం, మృదంగం, వీణ, గిటారు వంటివాద్యాలు ఉండాలి. రచయితకు ఇవేవీ అక్కర లేదు.’పద్మభూషణ్, జ్ఞానపీఠ్ పురస్కార గ్రహీత డాక్టర్ సి.నారాయణ రెడ్డి నోటినుంచి వెలువడిన అపురూపమైన, అమృతప్రాయమైన పలుకులివి. ఈ మాటలు ఎప్పుడు అన్నారంటే... నేను ఆంధ్ర విశ్వవిద్యాలయం తెలుగు శాఖలో 1974–75లో విద్యార్థిగా ఉన్నప్పుడు సినారె మా తరగతి గదికి వచ్చారు. తరగతి గది అంతా కవితా సుగంధంతో నిండిపోయింది. ఆకాశంలో హరివిల్లు విరిసినట్టనిపించింది. తెలుగు రచయితల దృక్పథం అనే అంశంపై సినారె అనర్గళంగా అరవై నిమిషాలు మాట్లాడారు. ఆ తరువాత పైన ఉటంకించిన మాటలన్నారు. ఈ మాటలు ఎన్నటికీ ఎప్పటికీ మరువలేను. తెలుగు భాష ఉన్నంతవరకు సినారె చిరస్థాయిగా నిలిచిపోతారు. –వాండ్రంగి కొండలరావు పొందూరు , శ్రీకాకుళం జిల్లా

‘kalamtho prameyam lekunda oo goppa kavitanu kavi asuvugaa cheppagaladu. ranjimpa cheyagaladu. oohaalokaallo viharimpa jeyagaladu. kalam vunna lekapoyina rachayita rachayithe. rachayita goppadanam idhi. aahutulanu kattipadese sammohana sakti rachayitaku untundi. adhe chitrakaarudaite pensilu, rangulu undaali. silpikaite uli, sutti tappanisari. vaayidyakaarunikaite harmonium, mrudangam, veena, gitaru vantivaadyaalu undaali. rachayitaku ivavi akkara ledu.’padmabhushan, ghnaanapeet puraskara graheeta dactor si.narayana reddi notinunchi veluvadina apuroopamaina, amrutapraayamaina palukulivi. ee maatalu eppudu annarante... nenu aandhra vishwavidyaalayam telugu saakhalo 1974–75loo vidyaarthigaa unnappudu sinare maa taragati gadiki vachaaru. taragati gadi antaa kavita sugandhamtho nindipoyindi. aakaasamlo harivillu virisinattanipinchinda. telugu rachayitala drukpatham ane amsampai sinare anargalamgaa aravai nimishaalu matladaru. aa taruvaata paina utankinchina maatalannaaru. ee maatalu ennatikee eppatiki maruvalenu. telugu bhasha unnantavaraku sinare chirasthaayigaa nilichipotaaru. –vaandrangi kondalarao ponduru , srikaakulam jilla